Cum va funcționa CNP-ul fiscal. Boloș: Cei care prezintă bonuri pot beneficia de credit fiscal
Ministrul Finanțelor Publice, Marcel Boloș, a declarat marți, la Digi24, că CNP-ul fiscal nu este un instrument obligatoriu, și poate fi folosit în relația cu ANAF-ul de către orice contribuabil care dorește să își protejeze identitatea. Ministrul a subliniat faptul că „cei care prezintă bonuri fiscale care sunt din domenii de activitate cu risc de evaziune fiscală pot să beneficieze de credit fiscal, respectiv o cotă-parte din valoarea acestor bonuri. Fie li se rambursează celor care au prezentat bonurile, fie poate fi folosit creditul fiscal pentru compensarea cu alte impozite și taxe”.